CELEX: 62016CN0208
Language: et
Date: 2016-04-14 00:00:00
Title: Kohtuasi C-208/16 P: Saksamaa Liitvabariigi 14. aprillil 2016 esitatud apellatsioonkaebus Üldkohtu (üheksas koda) 4. veebruari 2016. aasta otsuse peale kohtuasjas T-287/11: Heitkamp BauHolding GmbH versus Euroopa Komisjon

13.6.2016   
            
            
               ET
            
            
               Euroopa Liidu Teataja
            
            
               C 211/38
            
         
      Saksamaa Liitvabariigi 14. aprillil 2016 esitatud apellatsioonkaebus Üldkohtu (üheksas koda) 4. veebruari 2016. aasta otsuse peale kohtuasjas T-287/11: Heitkamp BauHolding GmbH versus Euroopa Komisjon
      (Kohtuasi C-208/16 P)
      (2016/C 211/49)
      Kohtumenetluse keel: saksa
      
         Pooled
      
      
         Apellant: Saksamaa Liitvabariik (esindajad: T. Henze ja R. Kanitz)
      
         Teised menetlusosalised: Heitkamp BauHolding GmbH, Euroopa Komisjon
      
         Apellandi nõuded
      
      Apellant palub
      
                  —
               
               
                  tühistada Euroopa Liidu Üldkohtu 4. veebruari 2016. aasta otsus kohtuasjas T-287/11 osas, milles sellega jäeti hagi põhjendamatuse tõttu rahuldamata;
               
            
                  —
               
               
                  tühistada komisjoni 26. jaanuari 2011. aasta otsus K (2011) 275, milles käsitletakse Saksamaa antud riigiabi C 7/2010 „Ettevõtte tulumaksu seadus, saneerimisklausel” („KStG, Sanierungsklausel”), vastavalt Euroopa Kohtu põhikirja artikli 61 lõikele 1;
               
            
                  —
               
               
                  mõista komisjonilt välja kohtukulud Euroopa Kohtus ja Üldkohtus.
               
            
         Väited ja peamised argumendid
      
      Apellant esitab apellatsioonkaebuse põhjenduseks ühe väite.
      Rikutud on ELTL artikli 107 lõiget 1. Üldkohus eiras seda, et KStG § 8c lõige 1a, nn saneerimisklausel, ei ole valikuline:
      
                  —
               
               
                  Saneerimisklausel ei ole prima facie valikuline, sest tegemist ei ole erandiga asjakohasest võrdlussüsteemist, vaid see on üldine meede, millest saavad liikmesriigi territooriumil kasu kõik ettevõtjad.
               
            
                  —
               
               
                  Saneerimisklauslit õigustab ka maksusüsteemi olemus ja ülesehitus. Esiteks õigustab saneerimisklauslit vastavalt maksmisvõimele maksustamise põhimõte, teiseks võitlus kuritarvituste vastu, nimelt petuskeemide takistamine, ja kolmandaks objektiivne erinevus osaluse kahjuliku omandamise ja saneerimise eesmärgil osaluse omandamise vahel.